# Otázky pre birmovancov Farnosť Lazy pod Makytou 2025

# Najsvätejšia Trojica

## Kto je Boh?

Boh je náš nebeský Otec a Pán celého sveta. Stvoriteľ neba i zeme.

## Aký je Boh?

Boh je duch – duchovná bytosť, ktorá nemá telo. Je večný, vša- deprítomný, vševediaci a všemohúci.

## Čím sa človek podobá Bohu?

Rozumom a slobodnou vôľou.

## Koľko osôb je v Bohu?

Boh je len jeden. Ale v jednom Bohu sú tri osoby: Otec, Syn a Duch Svätý. Voláme ich aj Najsvätejšia Trojica.

## Kto je Ježiš Kristus?

Druhá božská osoba, Boží syn, ktorý sa stal človekom, aby nás vykúpil. Je pravý Boh a pravý človek (Bohočlovek).

## Prečo a ako nás Ježiš vykúpil?

Ľudia si hriechmi zatvorili nebo a boli by zatratení. Ježiš nás svojou obetou na kríži vyslobodil z moci diabla.

## Čo je spása?

Spása = záchrana. Skrze život a smrť Ježiša Krista sme zachrá- není od našich hriechov a dostávame nádej na nebo.

## Aký je rozdiel medzi vykúpením a spasením?

Vykúpený je každý človek, pretože Ježiš zomrel a zaplatil za hriechy každého človeka. Spasený bude len ten, kto prijme vieru v Ježiša Krista a kto si to svojím životom zaslúži.

## Kto je Duch Svätý?

Duch Svätý je 3. božská osoba, buduje a vedie Cirkev. Pretože je čistý duch, nemá telo, a keď o ňom hovoríme, často používame symboly ako dych, vietor, oheň, voda a holubica. Duch Svätý je však osoba a túži po vzťahu s každým jedným z nás. Dáva nám potrebné dary a uvádza nás hlbšie do spoločenstva s Bohom.

## Čo sú dary Ducha Svätého? Vymenuj ich.

Dary, ktoré dostávajú všetci pokrstení. Zostávajú v nás, pokiaľ sme v stave milosti posväcujúcej. Sú to: múdrosť, rozum, rada, sila, poznanie, nábožnosť, bázeň Božia.

## Čo sú Turíce?

50. deň po Veľkej noci – zoslanie Ducha Svätého.

## Kto je Panna Mária?

Boh si vyvolil Máriu, aby sa stala matkou mesiáša, Ježiša Krista. Bola počatá bez dedičného hriechu (Nepoškvrnené počatie) a žila v stave milosti. Pri ukrižovaní ju Ježiš zveril svojmu učení- kovi Jánovi, čím z nej urobil našu Nebeskú matku a Matku celej Cirkvi.

## Kto sú anjeli?

Duchovia s rozumom a vôľou, ktorí nemajú telo a sú dokonalejší ako ľudia. Boh ich stvoril na to, aby ho oslavovali, žili v spoločen- stve s Ním a pomáhali ľuďom.

# Sväté písmo

## Čo je Sväté písmo? Ako sa delí?

Sväté písmo (Biblia) je napísané Božie slovo – je to zbierka kníh napísaná ľuďmi, ktorým Boh vnukol skrze Ducha Svätého svoje slovo. Delí sa na Starý a Nový zákon. Obsahuje 73 kníh. Sväté písmo je jedným z dvoch prameňov (spolu s Posvätnou tradí- ciou), ktorými prijímame to, čo nám Boh zjavil pre našu spásu.

## Čo obsahuje Starý zákon?

V Starom zákone nám Boh zjavil, ako viedol ľudstvo od stvore- nia sveta až po narodenie Ježiša Krista.

## Čo obsahuje Nový zákon?

Nový zákon opisuje život Ježiša Krista, jeho učenie a život prvot- nej Cirkvi.

## Aké knihy sú súčasťou Nového zákona?

Evanjeliá, Skutky apoštolov, apoštolské listy a Zjavenie sv. Jána (Apokalypsa).

## Čo je evanjelium? Vymenuj evanjelistov.

Radostná zvesť o živote a učení Ježiša Krista. Evanjelisti sú Matúš, Marek, Lukáš a Ján.

## Čo opisujú Skutky apoštolov?

Život prvotnej kresťanskej Cirkvi a šírenie viery apoštolmi.

## Čo sú apoštolské listy?

Sú to poučné listy, ktoré napísali apoštoli prvým kresťanským komunitám. Najviac ich napísal sv. Pavol.

# Desatoro

## Aké je najväčšie prikázanie – prikázanie lásky?

Milovať budeš Pána, svojho Boha, celým svojím srdcom, dušou, silou a mysľou, a svojho blížneho ako seba samého.

## Čo je Desatoro?

10 Božích prikázaní – Boh nám ich dal ako návod na šťastný život. Všetky obsahujú zákon lásky k Bohu a k ľuďom. Jednot- livé prikázania ho len spresňujú a rozvádzajú ho na jednotlivé životné situácie a okolnosti.

## Ako znie Desatoro Božích prikázaní?

1. Ja som Pán Tvoj Boh! Nebudeš mať okrem mňa iných bohov, ktorým by si sa klaňal!
2. Nevezmeš Božie meno nadarmo!
3. Pamätaj, že máš svätiť sviatočné dni!
4. Cti svojho otca a svoju matku!
5. Nezabiješ!
6. Nezosmilníš
7. Nepokradneš!
8. Nebudeš krivo svedčiť proti svojmu blížnemu!
9. Nebudeš žiadostivo túžiť po manželke blížneho svojho!
10. Nebudeš túžiť po majetku blížneho svojho!

## Čo je podstatou 1. prikázania? Že Bohu má patriť prvé miesto v našom živote.

## O čom hovorí 2. prikázanie?

Toto prikázanie nás učí úcte k Božiemu menu. Pozýva nás ne- urážať ho, vyhnúť sa jeho nevhodnému použitiu a celkovo mať úctu k svätým osobám a veciam.

## Čo je obsahom 3. prikázania?

Každú nedeľu a prikázaný sviatok si pripomíname a oslavujeme Ježišovo zmŕtvychvstanie, preto je centrom jej prežívania účasť na svätej omši. Vo sviatočné dni nemáme pracovať, ale oddých- nuť si, budovať vzťahy s najbližšími a zvlášť sa venovať svojmu duchovnému a osobnému rastu.

## Čo obsahuje 4. prikázanie?

Štvrté prikázanie zahŕňa úctu a poslušnosť detí k rodičom, ale tiež aj povinnosti rodičov voči deťom.

## Čomu nás učí 5. prikázanie?

Že ľudský život je darom od Boha a je nedotknuteľný od okami- hu počatia až po prirodzenú smrť.

## Aký je rozdiel medzi potratom a eutanáziou?

Potrat je úmyselné zabitie nenarodeného dieťaťa. Eutanázia je úmyselné zabitie starého alebo chorého človeka. Oba sú hrie- chom, lebo život je Boží dar a jedine Boh má právo ho ukončiť.

## Kto pácha hriech nečistoty (6. a 9. prikázanie)?

Hriech nečistoty pácha ten, kto ničí dôstojnosť ľudskej lásky, hľadá len sexuálne uspokojenie alebo žije sexuálne mimo svia- tostného manželstva. V 9. prikázaní ide navyše o porušovanie dôstojnosti manželstva (cudzoložstvo, rozvod).

## Čo zakazuje Boh v 7. a 10. prikázaní?

Brať alebo si neprávom ponechať majetok blížneho a spôsobo- vať škody na jeho majetku. 10. prikázanie zakazuje žiadostivosť po majetku blížneho, ktorá je koreňom krádeží, lúpeží a podvo- dov.

1. **Aký je rozdiel medzi ohováraním a osočovaním?** Ohováranie = zbytočne, bez príčiny, s úmyslom škodiť hovoríme o chybách druhého v jeho neprítomnosti. Osočovanie = keď si chyby iných navyše vymýšľame alebo zveličujeme.

# Hriech

## Čo je svedomie?

Svedomie je Boží hlas v našom vnútri, ktorý nám našepkáva, čo je dobré a čo zlé.

## Čo je hriech?

Hriech je porušenie Božieho zákona – neposlušnosť človeka voči Bohu, urážka Boha a odmietnutie jeho lásky. Je to vedomé a dobrovoľné porušenie Božieho príkazu. Hrešiť môžeme myš- lienkami, slovami, skutkami alebo zanedbaním dobra.

## Čo je dedičný hriech? Aké sú jeho dôsledky?

Hriech prvých rodičov, Adama a Evy. Spočíva v neposlušnosti a pýche – neposlúchli Boha a chceli byť ako On. Prvotný hriech zbavil všetkých ľudí Božej milosti. Preto podliehame utrpeniu, smrti a sme náchylní na zlo a hriech. S dedičným hriechom sa všetci rodíme.

## Ktoré sú hlavné hriechy?

Je sedem hlavných hriechov: pýcha, lakomstvo, smilstvo, obžer- stvo, závisť, hnev a lenivosť.

## Čo je milosť posväcujúca?

Stav, keď nemám na duši ťažký hriech a môžem ísť na sväté prijímanie. Prítomnosť Ducha Svätého v človeku, vďaka čomu som schopný žiť spoločenstvo s Bohom, lebo som otvorený pre jeho dary a pôsobenie v mojom živote. Spáchaním ťažké- ho hriechu ničím túto posväcujúcu milosť v duši a duchovne zomieram.

1. **Aký je rozdiel medzi ľahkým a ťažkým hriechom?** Smrteľný (ťažký) hriech je spáchaný vedome, dobrovoľne a vo vážnej veci. Východisko z ťažkého hriechu je hriech pred Bohom zo srdca oľutovať, vyznať vo sv. spovedi a robiť z neho pokánie.

Ľahký hriech je čin, pri ktorom chýba dobrovoľnosť alebo plné vedomie, alebo je to len malá vec (menej závažná). Boh ma vždy očistí od ľahkého hriechu vtedy, keď úprimne ľutujem svoje previnenie, a to aj kedykoľvek počas dňa.

## Čo je pokánie?

Pokánie je zmena zmýšľania. Deje sa to vždy, keď stojím pred Bohom a zo srdca úprimne ľutujem svoj hriech a prosím Boha o zmilovanie. Ovocím pokánia je rozhodnutie zanechať hriech a vyhýbať sa každej príležitosti k hriechu.

## Čo je svätokrádež?

Svätokrádež je neúctivé zaobchádzanie so sviatosťami, po- svätnými predmetmi a osobami, napr. prijať v ťažkom hriechu sviatosti, zneuctiť kostol, liturgické predmety...

## Čo je nebo?

Je to cieľ a zmysel nášho života. Nebo je blažený stav duše,

v ktorom človek zažíva úplnú čistú lásku v prítomnosti živého, milujúceho Boha. Okrem toho, že tento život nikdy nekončí, neexistuje v ňom žiadne utrpenie, nespravodlivosť ani nič zlé.

## Čo je peklo?

Peklo je stav večnej odlúčenosti od Boha, absolútna neprítom- nosť lásky – zatratenie. Kto vedome a zo slobodnej vôle zomrie v ťažkom hriechu bez ľútosti a navždy odmietne Božiu milosrd- nú, odpúšťajúcu lásku, ten sa sám vylučuje zo spoločenstva s Bohom a so svätými.

## Čo je očistec?

Je to stav dočasnej odlúčenosti od Boha. Človek, ktorý zomrie v stave milosti, ale ešte nie je pripravený predstúpiť pred Božiu tvár, si musí odpykať tresty za hriechy. V očistci sa človek očis- ťuje od dôsledkov hriechu, ktoré síce boli odpustené, ale hriechy nejakým spôsobom poškodili dušu, napr. naviazanosť na veci, láska k Bohu z vypočítavosti, náklonnosť k hriechu.

## Čo sú odpustky?

Odpustenie časných trestov (nie hriechov!) za hriechy, ktorých vina už bola odpustená. Môžu byť čiastočné alebo úplné, podľa toho, či zbavujú časných trestov za hriechy iba čiastočne alebo úplne. Každý veriaci môže získať tieto odpustky buď sám pre seba, alebo pre duše v zomrelých (duše v očistci).

# Sviatosti

## Čo sú sviatosti? Vymenuj ich.

Sviatosti sú viditeľné znaky, prostredníctvom ktorých prijímame neviditeľnú Božiu milosť. Sviatosť pozostáva z matérie (napr. voda, chlieb, olej) a formy, sprievodných slov alebo modlitieb, ktoré robia sviatosť účinnou (napr. „Ja ťa krstím v mene Otca i

Syna i Ducha Svätého.“). Je 7 sviatostí: krst, birmovanie, sviatosť oltárna (Eucharistia), sviatosť zmierenia (spoveď), pomazanie chorých, sviatosť kňazstva a manželstvo.

## Čo je krst a aké sú jeho účinky?

Je to sviatosť duchovného znovuzrodenia. Človeku sa odpúšťa dedičný hriech (a všetky doterajšie hriechy), stáva sa Božím dieťaťom a tým aj dedičom Božieho kráľovstva, začleňuje sa do Cirkvi. Dostáva Ducha Svätého, ktorý mu pomáha žiť dobrý kresťanský život.

## Aké poslanie som dostal pri krste?

* + Pri krste som dostal poslanie kráľa, proroka a kňaza.
  + Ako kráľ sa mám ujať pastierskej úlohy v Cirkvi, hoc i v ma- lom spoločenstve alebo v rodine.
  + Ako prorok mám byť hlásateľom Božieho Slova a svedčiť o Bohu a Jeho skutkoch.
  + Ako kňaz mám prinášať Bohu obety duchovné i hmotné a prihovárať sa za potreby bratov a sestier.

## Čo je sviatosť birmovania?

Birmovanie je sviatosť kresťanskej dospelosti, v ktorej nám Duch Svätý udeľuje hojnosť svojich darov, pevnejšie nás spája s Kristom a posilňuje nás, aby sme boli praví a odvážni kresťania.

## Aké sú účinky sviatosti birmovania?

* + Prehlbuje sa náš vzťah s Bohom Otcom.
  + Prehlbuje sa zjednotenie s Ježišom Kristom.
  + Zveľaďujú sa v nás dary Ducha Svätého.
  + Zdokonaľuje sa naše spojenie s Cirkvou.
  + Dostávame osobitnú silu Ducha Svätého, aby sme o Kristovi svedčili slovom i skutkom, šírili a bránili vieru a nehanbili sa za ňu.

## Čo je Eucharistia?

Sviatosť, v ktorej je pod spôsobom chleba a vína skutočne prí- tomný živý Ježiš Kristus. Je to pokrm pre našu dušu.

## Čo je svätá omša? Aké má časti?

Vo svätej omši sa sprítomňuje obeta Ježiša na kríži a zároveň aj Jeho zmŕtvychvstanie – je to nekrvavá obeta. Svätá omša sa delí na bohoslužbu slova (počúvame Božie slovo, vyznávame vieru a predkladáme Bohu prosby) a bohoslužbu obety (chlieb sa premieňa na Kristovo telo a víno na Kristovu krv, ktoré prijí- mame vo svätom prijímaní).

## Ako sa pripravíme na sväté prijímanie?

Dodržíme eucharistický pôst: jednu hodinu pred sv. prijímaním nebudeme nič jesť, piť ani žuť žuvačku, aktívne sa zapájame do slávenia sv. omše a pomodlíme sa modlitbu pred a po svätom prijímaní, najlepšie vlastnými slovami.

1. **Koľkokrát denne môžeme ísť na sväté prijímanie?** Najviac dvakrát, ale druhý raz musíme byť prítomní na celej svätej omši.

## Kedy môžeme prijať sväté prijímanie?

Keď nemáme na duši ťažký hriech.

## Môžeme ísť na prijímanie s ľahkými hriechmi na duši?

Môžeme, ale musíme ich predtým oľutovať.

## Čo je sviatosť zmierenia?

Je to spoveď, pri ktorej nám Pán Ježiš odpúšťa hriechy a zmie- ruje nás s Nebeským Otcom.

## Ako často sa máme spovedať?

Ideálne raz za mesiac. Ak spáchame ťažký hriech, čo najskôr. Nemáme svätú spoveď odkladať.

1. **Aký je rozdiel medzi dokonalou a nedokonalou ľútosťou?** Keď úprimne ľutujem svoje hriechy preto, lebo že milujem Boha a je mi ľúto, že som Ho sklamal. Ak ľutujem len kvôli strachu z trestu, zlému pocitu, z vypočítavosti alebo prázdneho zvyku, ide o nedokonalú ľútosť.

## Ktoré časti obsahuje sviatosť zmierenia?

Pred spoveďou: modlitba k Duchu Svätému, spytovanie svedo- mia, rozhodnutie skoncovať s hriechom. Pri spovedi: vyznanie hriechov, vyjadrenie ľútosti, vykonanie skutku kajúcnosti.

## Kedy je svätá spoveď neplatná?

Keď úmyselne zamlčíme ťažký hriech. / Keď nemáme ľútosť nad hriechmi alebo predsavzatie polepšiť sa. / Keď nechceme odpustiť.

## Čo máme urobiť, ak sme vo svätej spovedi nejaký hriech zabudli povedať?

Svätá spoveď platí. Pán Ježiš nám hriechy odpustil. Taký hriech treba vyznať pri najbližšej spovedi a povedať, že som ho zabu- dol minule vyznať.

## Čo máme urobiť po svätej spovedi?

Poďakovať sa, že nám Boh odpustil hriechy a vykonať pokánie, ktoré nám dal kňaz pri svätej spovedi.

## Čo je spovedné tajomstvo?

Kňaz je viazaný zachovať absolútnu mlčanlivosť ohľadom obsa- hu svätej spovede.

## Čo je sviatosť manželstva?

Je to nerozlučný zväzok muža a ženy. Touto sviatosťou Boh zjednocuje a posilňuje manželov, aby vo svete plnili poslanie kresťanských rodín a správne vychovávali svoje deti. Vysluhujú si ju navzájom manželia pri jej uzatváraní.

## Aké sú dve podstatné vlastnosti manželstva?

1. jednota (v manželstve sa spája jeden muž a jedna žena)
2. nerozlučnosť (manželstvo trvá, kým ich smrť nerozdelí).

## Aké sú dva podstatné ciele manželstva?

1. vytvoriť spoločenstvo života a lásky (dobro manželov)
2. plodenie a výchova detí (dobro potomstva).

## Je pre katolíka platný sobáš na úrade (civilný) a prečo?

Nie je, pretože manželstvo je pre katolíka sviatosť.

1. **Je možné platne uzatvorené manželstvo rozviesť?** Nikdy to nie je možné, pretože platne uzatvorená sviatosť manželstva je nerozlučiteľná. Je možné iba preskúmať, či bolo platne uzatvorené. Ak nebolo, možno manželstvo prehlásiť za nulitné (čiže nikdy nevzniklo). Je to iba za veľmi špecifických podmienok. Ak sa manželia civilne rozvedú, nemôžu pristu- povať ku sviatostiam (iba v prípade dišpenzu – špeciálneho dovolenia od biskupa).

## Aké sú hlavné prekážky uzatvorenia manželstva?

nízky vek (muži < 16, ženy < 14), trvalá impotencia, jestvujúci manželský zväzok (aj civilný), rozdielnosť náboženstva (je nutné žiadať o dišpenz), pokrvné príbuzenstvo

## Čo je pomazanie chorých?

Pomazanie chorých je sviatosť, ktorou Boh posilňuje veriacich, ktorí sú v nebezpečenstve smrti z dôvodu choroby alebo staro- by. Počas vážnej choroby pomazanie môžu prijať aj mladí ľudia.

1. **Čo treba urobiť pre ťažko chorého, zomierajúceho človeka?** Zavolať mu kňaza, aby sa vyspovedal, prijal pomazanie chorých a prijal viatikum (sv. prijímanie pre posilu zomierajúcim).

## Čo sa deje s človekom pri smrti?

Oddelí sa duša od tela (duša človeka je nesmrteľná).

## Čo máme robiť, keď zomrie náš blízky príbuzný?

1. pochovať ho cirkevným obradom, 2. dať odslúžiť za neho svä- tú omšu, 3. modliť sa za spásu jeho nesmrteľnej duše,

4. starať sa o hrob.

## Čo je sviatosť kňazstva?

Sviatosť kňazstva je vysvätenie muža za služobníka Pána Ježi- ša. Kňaz hlása Božie slovo a vysluhuje sviatosti.

# Cirkev

## Kto je kresťan?

Kresťan je človek, ktorý uveril v Ježiša Krista, je pokrstený a žije podľa jeho učenia.

## Aké je naše náboženstvo?

Kresťansko-katolícke.

## Ako znie kresťanský pozdrav?

Pochválený buď Pán Ježiš Kristus. Odpoveď: Naveky amen.

## Čo je Cirkev?

Spoločenstvo pokrstených, ktorí žijú podľa viery v Ježiša Krista.

## Kto založil Cirkev a kto ju vedie?

Cirkev založil Ježiš Kristus, ktorý je stále jej neviditeľnou hlavou. Viditeľnou hlavou Cirkvi je pápež.

## Aké je hierarchické usporiadanie Cirkvi?

* + Svätý Otec (pápež, rímsky biskup – aktuálne pápež František)
  + na čele diecéz stojí biskup
  + diecézu tvoria farnosti, ktoré spravujú farári
  + farárom pomáhajú kapláni a diakon.
  + farnosti tvoria laici

## Aké je poslanie Cirkvi?

Ohlasovanie evanjelia všetkým ľuďom, slávenie liturgie, vyslu- hovanie sviatostí, služba chudobným a chorým.

## Kto sú členovia Cirkvi?

veriaci na zemi – putujúca Cirkev, všetci svätí v nebi – oslávená Cirkev, duše v očistci – trpiaca Cirkev

## Aké sú vlastnosti/znaky Cirkvi?

Jedna, svätá, apoštolská, katolícka.

## Do akej diecézy patríme a ako sa volá náš biskup?

Patríme do Žilinskej diecézy, náš biskup sa volá Tomáš Galis.

## Komu je zasvätený kostol v našej farnosti?

Kostol Narodenia Panny Márie.

# Modlitba

## Čo je modlitba?

Modlitba je komunikácia s Bohom, ktorá podporuje a prehlbu- je náš vzťah s ním. V modlitbe Bohu ďakujeme za jeho dary, odprosujeme za svoje hriechy, oslavujeme ho za to, aký je a prekladáme mu svoje prosby

## Verím v Boha – modlitba, v ktorej je zhrnuté učenie viery

Verím v Boha, Otca všemohúceho, Stvoriteľa neba i zeme,

i v Ježiša Krista, jeho jediného Syna, nášho Pána, ktorý sa počal z Ducha Svätého, narodil sa z Márie Panny, trpel za vlády Poncia Piláta, bol ukrižovaný, umrel a bol pochovaný. Zostúpil k zosnu- lým, tretieho dňa vstal z mŕtvych, vystúpil na nebesia,

sedí po pravici Boha Otca všemohúceho. Odtiaľ príde súdiť ži- vých i mŕtvych. Verím v Ducha Svätého, v svätú Cirkev katolícku, v spoločenstvo svätých, v odpustenie hriechov, vo vzkriesenie tela a v život večný. Amen.

## Otče náš – Modlitba Pána

Otče náš, ktorý si na nebesiach, posväť sa meno Tvoje, príď kráľovstvo Tvoje, buď vôľa Tvoja, ako v nebi, tak i na zemi. Chlieb náš každodenný daj nám dnes a odpusť nám naše viny, ako i my odpúšťame svojim vinníkom a neuveď nás do pokušenia, ale zbav nás Zlého. Amen.

## Zdravas Mária

Zdravas‘ Zdravas‘, Mária, milosti plná, Pán s Tebou, požehnaná si medzi ženami a požehnaný je plod života Tvojho, Ježiš. Svätá Mária, matka Božia, pros za nás hriešnych teraz i v hodinu smrti našej. Amen.

## Sláva Otcu

Sláva Otcu, i Synu, i Duchu Svätému, ako bolo na počiatku, tak nech je i teraz, i vždycky, i na veky vekov. Amen.

## Pod tvoju ochranu

Pod tvoju ochranu sa utiekame, svätá Božia Rodička, neodvracaj zrak od našich prosieb, pomôž nám v núdzi a z každého nebez- pečenstva nás vysloboď, ty Panna slávna a požehnaná. Amen.

## Šesť hlavných právd

1. Boh je len jeden. 2. V Bohu sú tri božské osoby: Otec, Syn a Duch Svätý. 3. Syn Boží sa stal človekom, aby nás vykúpil a

spasil. 4. Boh je spravodlivý sudca, ktorý dobrých odmeňuje a zlých tresce. 5. Duša ľudská je nesmrteľná. 6. Milosť Božia je na spásu potrebná.

## Pätoro cirkevných prikázaní

1. V nedeľu a prikázaný sviatok sa zúčastniť na svätej omši.
2. Zachovávať prikázané dni pokánia. 3. Aspoň raz v roku sa vyspovedať a vo Veľkonočnom období prijať Oltárnu sviatosť.

4. Uzatvárať manželstvo pred tvárou Cirkvi. 5. Podporovať cir- kevné ustanovizne.

## Čo je ruženec?

Ruženec je modlitba, v ktorej sa skrze Pannu Máriu a spolu s ňou upriamujeme na Ježiša. Skladá sa zo štyroch druhov „ta- jomstiev“ (radostné, slávnostné, bolestné tajomstvá a tajomstvá svetla), ktoré zobrazujú udalosti z Ježišovho a Máriinho života

Odpovede sa nemusíš učiť od slova do slova. Nie sú to poučky, ktoré treba ovládať presne – dôležitejšie je rozumieť a vedieť vysvetliť dané pojmy aj vlastnými slovami.